17 personer innbrakt i stor narkoaksjon

Natt til søndag ble 17 personer innbrakt av politiet i en storstilt narkoaksjon i Stavanger sentrum.

Publisert: Publisert: 16. mars 2015

Denne artikkelen er over fem år gammel

Politiet gjennomførte aksjonen etter å ha mottatt bekymringsmeldinger fraskjenkesteder og nattklubber i Stavanger sentrum.

Gjennom arbeidet mot vold og rus i Stavanger sentrum (VRIS)har politiet fått et godt samarbeid med skjenkestedene i byen. De har utrykt bekymring fordet de opplever som «en økt bruk av narkotika inne på sine steder». Det er ogsåavdekket bruk av narkotika ved tilfeldige kontroller av politiet, skriverRogaland Politidistrikt i en pressemelding.

— Det er viktig at disse stedene ikke oppleves som fristeder for bruk avnarkotika. Det er vanskelig for utebransjen selv å hindre dette. Bransjen harbedt politiet om hjelp til å avdekke dette, sier Kristian Johansen,seksjonsleder på ordensavdelingen på Stavanger politistasjon.

Hindre rekruttering

Formålet med aksjonen var å avdekke nye brukere av narkotika, og fåkjennskap til nye miljøer under etablering.

Mellom 10 og 20 polititjenestemenn/kvinner, både uniformert og sivile,deltok i aksjonen. Det ble også brukt narkotikahunder, som sjekket køer utenforskjenkestedene, står det videre i pressemeldingen.

— Totalt ble 17 personer innbrakt av politiet for bruk og besittelse avnarkotika. Det ble beslaglagt mindre mengder med narkotika av forskjelligetype. Det ble utstedt 13 forelegg for bruk og besittelse av narkotika, sierJohansen, som opplyser at de fleste som ble anmeldt er såkalt kjenninger avpolitiet.

— Fire personer i begynnelsen av 20-årene har ikke tidligere vært ipolitiets søkelys. Blant målene med aksjonen var nettopp å hindre rekrutteringtil narkotikamiljøet. Vi vil stoppe dem på et så tidlig tidspunkt som mulig,sier seksjonslederen til Aftenbladet.

Store mengder hasj

De fleste som ble innbrakt natt til søndag ble kun anmeldt for bruk avnarkotika. Disse fikk anledning til å vedta et forelegg på 2000 kroner. Dem somble anmeldt for både bruk og besittelse, ble foreholdt et forelegg på 3000kroner.

— I forbindelse med avhør på stasjonen kom det frem opplysninger som førtetil ransaking på en adresse i Stavanger. I denne boligen fant vi en bag med 150gram hasj, noe marihuana og i overkant av 100.000 kroner i kontanter. Dennesaken er nå under etterforskning, opplyser Johansen.

Personene som knyttes til dette beslaget er tidligere domfelt fornarkotikakriminalitet.

God aksjon

Ifølge Johansen var planen å kontrollere flere utesteder, men politiet rakkikke over alle. Utestedene som ble sjekket er i alle kategorier.

— Funnene vi gjorde natt til søndag bekrefter det vi har trodd og viser atslike aksjoner er viktige. Vi kommer til å gjennomføre flere aksjoner både motnarkotikamiljøet og også rettet mot utestedene. Vi har et godt samarbeid medutebransjen og vi forstår at det er vanskelig for dem å få bukt mednarkotikaproblemet på egen hånd, sier seksjonslederen.

Tilbakemeldingene han har fått fra politibetjentene som deltok i aksjonen,sier at narkotika brukes relativt åpenlyst på utestedene.